Ruth Bader Ginsburg

Džoan Rut Beider Ginsburg ( ; 1933 m. kovo 15 d. – 2020 m. rugsėjo 18 d.) – JAV teisininkė, 1993–2020 m. ėjusi JAV Aukščiausiojo Teismo teisėjos pareigas. Paskirta prezidento Bilo Klintono. Šiose pareigose ji pakeitė į pensiją išėjusį teisėją Baironą Vaitą. Paskyrimo metu ji buvo laikoma nuosaikia, sutarimo siekiančia teisėja. Galiausiai ji tapo JAV Aukščiausiojo teismo liberalaus sparno dalimi. Ginsburb buvo pirmoji moteris žydė ir antroji moteris (po Sandra Dei O’Konor), paskirta į JAV Aukščiausiojo teismo teisėjas.

Ginsburg gimė ir užaugo Brukline, Niujorke. Ji apsigynė bakalauro laipsnį Kornelio universite, vėliau studijavo ir baigė teisę Kolumbijos teisės mokykloje. 7 dešimtmetyje ji dirbo viename Kolumbijos teisės mokyklos tarptautinės teisės projekte, išmoko švedų kalbą, ir kartu su švedų teisininku Anders Bruzelius parašė knygą. Jos darbas Švedijoje paveikė jos pažiūras lyčių lygybės srityje.

Savo teisinės karjeros metu Ginsburg pasisakė už lyčių lygybę ir moterų teises, laimėjo daug ginčų JAV Aukščiausiajame teisme. 1980 m. prezidentas Džimis Karteris paskyrė Ginsburg Kolumbijos apygardos apeliacinio teismo teisėja, kur ji dirbo iki paskyrimo į JAV Aukščiausiąjį teismą.

Nepaisant dviejų vėžio diagnozių ir viešų raginimų, ji nusprendė nepasitraukti į pensiją 2013–2014 metais, kai prezidentas Obama ir demokratų kontroliuojamas Senatas galėjo paskirti jos įpėdinį. 2020 m. Ginsburg mirė nuo kasos vėžio komplikacijų. Ją pareigose pakeitė Donaldo Trumpo paskirta konservatyvių pažiūrų teisėja Eimė Konė Baret. Dėl šios priežasties laikoma, kad JAV Aukščiausiajo teismo konservatyvusis sparnas įgijo solidžią daugumą.

2002 m. Ginsdburg buvo priimta ir įmažinta Nacionaliniame moterų garbės panteone (). 2009 m. ji buvo įtraukta į Forbes 100 galingiausių moterų sąrašą. 2015 m. žurnale Time įvardinta tarp 100 įtakingiausių pasaulio žmonių.

Šaltiniai 

JAV Aukščiausiojo Teismo teisėjai
JAV apeliacinio teismo teisėjai